cyanic-selkie/wikianc huggingface dataset:
আবেগবাদ
যৌক্তিক প্রত্যক্ষবাদ নামে যে মতবাদটি দার্শনিক সমস্যার বিজ্ঞানসম্মত আলোচনার অনুকূলে অভূতপূর্ব আলোড়ন সৃষ্টি করেছিল, নীতিদর্শনের ক্ষেত্রে নৈতিক পদের যৌক্তিক বিশ্লেষণের পক্ষে অনুরূপ সাড়া জাগিয়েছিল আবেগবাদ (Emotivism) নামের নৈতিক মতবাদটি। আবেগবাদকে তাই যৌক্তিক প্রত্যক্ষবাদের নৈতিক রূপান্তর হিসেবে গণ্য করা হয়। আবেগবাদী নৈতিক মতবাদের সূচনা করেন হাছিসন(Hutcheson) ও ডেভিড হিউম। কিন্তু আবেগবাদের মূল প্রবক্তা হচ্ছেন যৌক্তিক প্রত্যক্ষবাদী মরিজ শ্লিক(Moritz Schlick), রুডলফ কারণাপ(Rudolf Carnap), এ.জে. এয়ার(A.J. Ayer) এবং আমেরিকান নীতি-দার্শনিক সি.এল. স্টিভেনসন(C.L. Stevenson) ও পল এডওয়ার্ডস(Paul Edwards)। তবে, ১৯২৩ সালে প্রকাশিত আই.এ. রিচার্ডস(I.A. Richards) ও সি.কে. ওডেন(C.K. Ogden)-এর The Meaning of Meaning গ্রন্থে আবেগবাদের সর্বপ্রথম পরিচয় ঘটে। আবেগবাদ নামক নৈতিক মতবাদে অনেকেই অবধান রাখলেও এয়ার, স্টিভেনসন এবং পল এডওয়ার্ডস বিখ্যাত।
আবেগবাদী মতবাদ অনুসারে নৈতিক অবধারণ হচ্ছে বক্তার আবেগ, অনুভূতি, ক্ষোভ ও উষ্মা(excitement) ইত্যাদির প্রকাশ মাত্র। নৈতিক বচনের মূখ্য উদ্দেশ্য বক্তার আবেগ, অনুভূতি ও মনোভাবকে প্রকাশ করা। আমরা যখন কোন কিছুকে নৈতিক গুণসম্পন্ন বলে অভিহিত করি তখন তার মাধ্যমে আমরা শুধু আমাদের অনুভূতিকেই প্রকাশ করি। নৈতিক অবধারণ বস্তু বা ঘটনার বর্ণনার উপর নির্ভরশীল নয়; বরং ব্যক্তি বা বক্তার আবেগ-অনুভূতির ওপর নির্ভরশীল। আর যেহেতু নৈতিক অবধারণ অনুভূতির প্রকাশ মাত্র, সেহেতু এ ধরনের অবধারণে সত্য বা মিথ্যা বলতে কোন কিছুর প্রমাণ করা যায় না। অতএব, আবেগবাদীদের মতে, বিষয়গত বা সার্বজনীন নৈতিক আদর্শ বলতে কিছুই নেই। আবেগবাদ সম্পর্কে উইকিপিডিয়াতে বলা হয়েছে, “Emotivism is a meta-ethical view that claims that ethical sentences do not express propositions but emotional attitudes.”১ যৌক্তিক প্রত্যক্ষবাদী এয়ারের মতে, “নৈতিক মূল্যবোধ বা মান আমাদের মানসিক উচ্ছাসের বহিঃপ্রকাশ।“২ নৈতিক বাক্য বা উক্তি, তার কাছে ছদ্ম-ধারণা (Pseudo-concepts) মাত্র এবং তাই অর্থহীন। স্টিভেনসনের মতে, “নৈতিকতা ব্যক্তির মানসিক মনোভাব বা দৃষ্টিভঙ্গির প্রতিফলন। একই বস্তু এক ব্যক্তির কাছে ভাল এবং অন্য ব্যক্তির কাছে মন্দ হতে পারে এবং তা নির্ভর করছে আমাদের দৃষ্টিভঙ্গির ওপর।“৩ অতএব, আবেগবাদীদের মতে, নৈতিক বিষয়ে কোন বিষয়গত ও সার্বজনীন ধারণা ও বাক্যসমূহের যৌক্তিক বিশ্লেষণ এবং নৈতিক বাক্যের সাথে নৈতিক সিদ্ধান্তের যৌক্তিক সম্পর্ক নিরূপণই নীতি দর্শনের মূল কাজ।
কোরা-শ্রেণির কর্ভেট
কোরা-শ্রেণির কর্ভেটগুলি হল ভারতীয় নৌবাহিনীর সেবা সক্রিয় ১,৩৫০ টন ওজন বিশিষ্ট গাইডেড মিসাইল কর্ভেট। চারটি জাহাজ গার্ডেনরিচ শিপবিল্ডার্স অ্যান্ড ইঞ্জিনিয়ার্সে (জিআরএসই) নির্মিত হয় এবং মাজাগাঁও ডক লিমিটেডে (এমডিএল) সাজসজ্জা প্রস্তুত করা হয়। কোরা-শ্রেণির প্রথম কর্ভেটটি ১৯৯৮ সালের ১০ অগাস্ট কমিশন লাভ করে। এটি বর্তমানে ভারতীয় নৌবাহিনীতে নিযুক্ত রয়েছে।
এই শ্রেণীর জাহাজের একটি সংস্করণরপ্তানি হয়েছে, যা কোনও ভারতীয় শিপইয়ার্ড দ্বারা রফতানি করা প্রথম যুদ্ধজাহাজ। মরিশাসের জাতীয় কোস্ট গার্ডের কাছে ১,৩৫০ টন ওজনের টহল সংস্করণের একটি জাহাজ বিক্রি করা হয়।
ইতিহাস
ভারতীয় নৌবাহিনীর রুশ নকশাকৃত পেটিয়া ২-শ্রেণির কর্ভেটের প্রতিস্থাপন হিসাবে প্রকল্প ২৫এ এর অধীনে ভারতের নৌ নকশা ব্যুরো দ্বারা কোরা-শ্রেণির কর্ভেটগুলির নকশা করা হয়। প্রথম দুটিকে ১৯৯০ সালের এপ্রিল মাসে এবং পরে আরও দুটি ১৯৯৪ সালের অক্টোবর মাসে অর্ডার করা হয়। শ্রেণিটি ত্রিশুল এসএএম-এর সাথে তৈরি করা হয়, তবে ত্রিশুল প্রকল্প বাতিল হওয়ার পরে, কাঁধ-লঞ্চ এসএএম গ্রহণ করা হয়।
কামাল উদ্দিন (দ্ব্যর্থতা নিরসন)
কামাল উদ্দিনবলতে যাদেরকে বোঝানো হতে পারে -
পৃথ্বীপুর
পৃথ্বীপুর (Prithvipur) ভারতের মধ্য প্রদেশ রাজ্যের তিকমগড় জেলার একটি নগর পঞ্চায়েত-শাসিত শহর।
জনসংখ্যার উপাত্ত
ভারতের ২০০১ সালের জনগণনা অনুসারে পৃথ্বীপুর শহরের জনসংখ্যা হল ২২,৫৪২ জন। এর মধ্যে পুরুষ ৫৩% এবং নারী ৪৭%। এই শহরের জনসংখ্যার ১৮% হল ৬ বছর বা তার কম বয়সী।
এখানে সাক্ষরতার হার ৫০%। পুরুষদের মধ্যে সাক্ষরতার হার ৬০% এবং নারীদের মধ্যে এই হার ৩৯%। সারা ভারতের সাক্ষরতার হার ৫৯.৫%, তার চাইতে পৃথ্বীপুর এর সাক্ষরতার হার কম।
কোকাসিনান
কোকাসিনান হল তুরস্কের মধ্য আনাতোলিয়া অঞ্চলের কায়সেরি শহরের একটি মেট্রোপলিটন জেলা। নামটি এসেছে বিখ্যাত অটোমান স্থপতি মিমার সিনান থেকে। এর মেয়র হলেন বেকির ইলদিজ (একেপি)।
ম্যাক্স ফার্দিনান্দ পেরুতয
থাম্ব|১৯৬২ সালে নোবেল বলের সময় তার স্ত্রী গিসেলার সঙ্গে পেরুতয ম্যাক্স ফার্দিনান্দ পেরুতয OM CH CBE FRS (১ মে ১94১ - ফেব্রুয়ারি ২০০২) একজন অস্ট্রীয় বংশোদ্ভূত ব্রিটিশ আণবিক জীববিজ্ঞানী ছিলেন, যিনি হেমোগ্লোবিন এবং মায়োগ্লোবিনের কাঠামো আবিষ্কারের জন্য জন কেন্ড্রুর সাথে ১৯৬২ সালে রসায়নের নোবেল পুরস্কার পেয়েছিলেন। তিনি ১৯৭১ সালে রয়েল সোসাইটি র রয়্যাল মেডেল এবং ১৯৭৯ সালে কপ্লে মেডেল পেয়েছিলেন। কেমব্রিজে তিনি মেডিক্যাল রিসার্চ কাউন্সিল (এমআরসি), আণবিক জীববিজ্ঞান ল্যাবরেটরি (এলএমবি) প্রতিষ্ঠা করেন এবং সভাপতিত্ব করেন (১৯৬২-৭৯), যার মধ্যে ১৪ জন বিজ্ঞানী নোবেল পুরস্কার পেয়েছেন। কেমব্রিজে আণবিক জীববিজ্ঞানে পেরুটজের অবদান দ্য হিস্ট্রি অব দ্য ইউনিভার্সিটি অব কেমব্রিজ: ভলিউম ৪ (১৮৭০ থেকে ১৯৯০) ১৯৯২ সালে কেমব্রিজ ইউনিভার্সিটি প্রেস দ্বারা প্রকাশিত হয়।
জীবনী
পেরুতয কেমব্রিজ বিশ্ববিদ্যালয় থেকে পিএইচডি ডিগ্রি অর্জন করেন।
ফিলিপ জিনেস্টেট
ফিলিপ জিনেস্টেট (জন্ম ১৫ এপ্রিল ১৯৫৪) একজন ফরাসি ধনকুবের ব্যবসায়ী এবং একটি ফরাসি ডিসকাউন্ট চেইন জিফি এর প্রতিষ্ঠাতা, চেয়ারম্যান এবং মালিক।
জিনেস্টেট ১৯৮১ সালে একটি ফরাসি ডিসকাউন্ট চেইন জিফি প্রতিষ্ঠা করেন ফ্রান্স এবং বেলজিয়ামে এর ৭০০টিরও বেশি স্টোর রয়েছে। তার ছেলে আলেকজান্ডার জিনেস্টেটের সিইও।
জিনেস্টেট ফ্রান্সের পুজোল শহরে থাকেন।
আ মাইটি হার্ট (চলচ্চিত্র)
আ মাইটি হার্ট (A Mighty Heart), ২০০৭ সালে মুক্তিপ্রাপ্ত একটি জীবনীমূলক চলচ্চিত্র। মাইকেল উইন্টারবটম পরিচালিত এই ছবিটি মারিয়ানা পার্লের আত্মজীবনী আ মাইটি হার্ট-এর ওপর ভিত্তি করে। যদিও চলচ্চিত্রটি ব্যবসায়িকভাবে সফলতা অর্জনে ব্যর্থ, তবুও এটি সমালোচক, ও বোদ্ধা দর্শকদের দ্বারা প্রশংসিত হয়।
২২ জুন, ২০০৭-এ এটি সমগ্র উত্তর আমেরিকায় মুক্তি পায়।
কাহিনীসংক্ষেপ
আ মাইটি হার্ট হচ্ছে ২০০২ সালে ড্যানিয়েল পার্ল নামক একজন ওয়াল স্ট্রিট জার্নাল প্রতিবেদকের অপহরণ কাহিনী।
ওমর শেখের সমর্থকরা করাচিতে পার্লকে অপহরণ করে। ওমর শেখ অপহরণের দায়িত্ব স্বীকার করে, এবং পরবর্তীকালে তাকে গ্রেপ্তার ও বিচারের মুখোমুখি করা হয়। কারণ হিসেবে দেখানো হয় পার্লকে ২০০২ সালে অপহরণ করার ঘটনা। চলচ্চিত্রে উল্লেখযোগ্যতার সাথে যে বিষয়টি উপস্থাপন করা হয়, তা হচ্ছে পার্লকে উদ্ধার ও আসল অপরাধীদের বিচারের মুখোমুখি করতে যুক্তরাষ্ট্রের স্টেট ডিপার্টমেন্ট অফ জাস্টিস, ও ডিপ্লোমেটিক সিকিউরিটি সার্ভিসের তৎপরতা।
নির্মাণ
আ মাইটি হার্ট-এর বেশিরভাগ কাজ হয় ভারতে, এবং কিছু অংশের কাজ হয় ফ্রান্স ও পাকিস্তানে। কাজের সময়সূচি ছিলো ২০০৬-এর গ্রীষ্মকালের পুরোভাগ জুড়ে। প্রায় সকল দৃশ্য যেখানে পাকিস্তানকে উপস্থাপন করা হয়েছে, তা মূলত ধারণা করা হয়েছে ভারতের পুনেতে। পাকিস্তানে চলচ্চিত্র ধারণ করা হয় নি, কারণ অব্যাহত সন্ত্রাষী কর্মকাণ্ডের জন্য পাকিস্তান ছিলো কাজের জন্য হুমকিস্বরূপ।
জেসন ডেনায়ের
জেসন গ্রেগরি মারিয়ানে ডেনায়ের (Jason Denayer; জন্ম: ২৮ জুন ১৯৯৫; জেসন ডেনায়ের নামে সুপরিচিত) হলেন বেলজিয়ামের জেতে-এ জন্মগ্রহণকারী একজন বেলজীয় পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লিগের শীর্ষ স্তর লিগ ১-এ লিওঁ এবং বেলজিয়াম জাতীয় ফুটবল দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন সেন্টার-ব্যাক অথবা রক্ষণাত্মক মধ্যমাঠের খেলোয়াড় হিসেবে খেলেন।
২০০৩–০৪ মৌসুমে, মাত্র ৮ বছর বয়সে, বেলজীয় ফুটবল ক্লাব গানশোরেনের হয়ে খেলার মাধ্যমে ডেনায়ের তার যুব পর্যায়ের খেলোয়াড়ী জীবন শুরু করেন; অতঃপর তিনি আন্ডারলেখট, জেএমজি একাডেমি এবং ম্যানচেস্টার সিটির মতো ক্লাবের যুব পর্যায়ের হয়ে খেলার মাধ্যমে নিজের খেলার বিকাশ করেছেন। ২০১৪–১৫ মৌসুমে, ইংরেজ ক্লাব ম্যানচেস্টার সিটির জ্যেষ্ঠ পর্যায়ের দলে অন্তর্ভুক্ত হওয়ার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন, কিন্তু উক্ত দলের হয়ে তিনি একটি ম্যাচেও অংশগ্রহণ করেননি। একই মৌসুমে তিনি স্কটিশ ক্লাব সেল্টিকে ধারে যোগদান করেন, যেখানে তিনি মাত্র একটি মৌসুম অতিবাহিত করেছেন; এই দলের হয়ে তিনি ২৯ ম্যাচে ৫টি গোল করেছেন। অতঃপর তিনি তুর্কি ক্লাব গালাতাসারায় এবং ইংরেজ ক্লাব সান্ডারল্যান্ডের হয়ে ধারে খেলেছেন। ২০১৮–১৯ মৌসুমে, তিনি ৬.৫০ মিলিয়ন ইউরোর বিনিময়ে ফরাসি ফুটবল ক্লাব লিওঁ-এ যোগদান করেছেন।
দলগতভাবে, ঘরোয়া ফুটবলে, ডেনায়ের এপর্যন্ত ৪টি শিরোপা জয়লাভ করেছেন, যার মধ্যে দুটি হচ্ছে সেল্টিকের হয়ে এবং দুটি হচ্ছে গালাতাসারায়ের হয়ে।
মিঠু মুখার্জি (অভিনেত্রী)
মিঠু মুখার্জী (Mithu Mukherjee) হলেন হিন্দি ও বাঙালি সিনেমাতে অভিনয় করেছেন এমন একজন প্রাক্তন ভারতীয় অভিনেত্রী।   ১৯৭২ সালে তিনি চিত্তো বোসের পরিচালিত বাঙালি চলচ্চিত্র "শেষ পর্ব " -  এ  আত্মপ্রকাশ করেন ।দীনেন গুপ্তের মর্জিনা আবদুল্লাহ(১৯৭৩)-য় মর্জিনার ভূমিকা পালন করার পর তিনি নিশিকন্যা (১৯৭৩), মৌচাক (১৯৭৫), স্বয়ংসিদ্ধা (১৯৭৫),,হোটেল স্নো ফক্স (১৯৭৬), ভাগ্যচক্র (১৯৮০) এবং সন্ধি (১৯৮০)-র  মতো বাংলা চলচ্চিত্রে অভিনয় করেন। দুলাল গুহের খান দোস্ত (১৯৭৬)-র মাধ্যমে তার বলিউডের অভিষেক ঘটে। বক্স অফিসে তার দুজনে  (১৯৮৪) ছবি বাণিজ্যিকভাবে ব্যর্থ হলে, তিনি ছয় বছর অবসর যাপন করেন এবং চন্দ্র বারোটের বাণিজ্যিকভাবে সফল নাট্য চলচ্চিত্র আশ্রিতা (১৯৯০)-র মাধ্যমে  রূপালি পর্দায় ফিরে আসেন।
কর্মজীবন
মুখার্জি ১৯৭২ সালে চিত্ত বোস পরিচালিত বাংলাশেষ পর্ব নির্মিত বাংলা ছবিতে আত্মপ্রকাশ করেন। এরপর দীনেন গুপ্তর মর্জিনা আবদুল্লা ছবিতে তীক্ষ্ণবুদ্ধি মর্জিনার চরিত্রে অভিনয় করে মিঠু তারকাখ্যাতি অর্জন করেন।এরপর তিনি আশুতোষ মুখার্জির নিশিকন্যা (১৯৭৩) চলচ্চিত্রে অভিনয় করেন।
১৯৭৫ সালে মৌচাক ও স্বয়ংসিদ্ধার মত প্রশংসনীয় দুটি বক্স অফিস হিট ছবিতে তিনি অভিনয় করেন।  রঞ্জিত মল্লিক-এর বিপরীতে উভয় চলচ্চিত্রে তিনি অভিনয় করেন। দুলাল গুহর খান দোস্ত চলচ্চিত্র দিয়ে তিনি বলিউডে প্রবেশ করেন।  কিন্তু এরপর তিনি বাসু চ্যাটার্জী-র  চলচ্চিত্রেই নিজেকে সীমাবদ্ধ রেখেছিলেন।  ১৯৭৭ সালে তিনি সফেদ ঝুট চলচ্চিত্রে অভিনয় করেন। ১৯৯০ সালে তিনি চন্দ্র বারোতের আশ্রিতা চলচ্চিত্রের মধ্য দিয়ে প্রত্যাবর্তন করেন।
গিরি ময়দান রেলওয়ে স্টেশন
গিরি ময়দান রেলওয়ে স্টেশন হল খড়গপুর–বাঁকুড়া–আদ্রা রেলপথ-এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পশ্চিম মেদিনীপুর জেলায়  অবস্থিত। স্টেশনটি গিরি ময়দান এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ১১৯ কি.মি. দূরে স্টেশনটি অবস্থিত।
মিঠু মুখার্জি (অভিনেত্রী)
তথ্যসূত্র
<references group="" responsive="">
গিরি ময়দান রেলওয়ে স্টেশন
অবস্থান
গিরি ময়দান রেলওয়ে স্টেশন পশ্চিম মেদিনীপুর জেলার গিরি ময়দানে অবস্থিত। এই স্টেশন থেকে পরবর্তী স্টেশন হল - গোকুলপুর রেলওয়ে স্টেশন এবং পূর্ববর্তী স্টেশন হল - খড়গপুর জংশন রেলওয়ে স্টেশন।
ইতিহাস
খড়গপুর-মেদিনীপুর শাখা লাইনটি ১৯০১ সালে খোলা হয়েছিল। বাঁকুড়া জেলা পাড়ি দিয়ে বেঙ্গল নাগপুর রেলরেলওয়ের মেদিনীপুর-ঝরিয়া সম্প্রসারণটি ১৯০৩-০৪ সালে খোলা হয়। আদ্রা-ভেদুয়াসল বিভাগটি ১৯৯৭-৯৮ সালে এবং ভেদুয়াসল-শালবনি বিভাগটি ১৯৯৮-৯৯ সালে বিদ্যুতায়িত হয়েছিল।
রেলপথ
গিরি ময়দান রেলওয়ে স্টেশনটি পশ্চিম মেদিনীপুর জেলা, বাঁকুড়া জেলা ও পুরুলিয়া জেলার মধ্যে বিস্তৃত খড়গপুর–বাঁকুড়া–আদ্রা রেলপথের মধ্যে অবস্থিত। এই রেলপথে খড়গপুর থেকে আদ্রা  জংশন পর্যন্ত বর্তমানে দুটি ট্র্যাক রয়েছে।
পরিকাঠাম
স্টেশনটির পরিকাঠাম ভূমিগত। এই স্টেশনে ২ টি প্ল্যাটফর্ম রয়েছে। গিরি ময়দান রেলওয়ে স্টেশনে ২ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।
গিরি ময়দান রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।
রেল পরিষেবা
এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা মেদিনীপুর এবং খড়গপুর, বাঁকুড়া ও আদ্রাগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি রেল যাত্রীদের পরিষেবা প্রদান করে থাকে।
প্রশাসন ও নিরাপত্তার ব্যবস্থা
গিরি ময়দান রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।
নবান্ন (নাটক)
নবান্ন হল বিজন ভট্টাচার্যর ১৯৪৪ সালে লেখা একটি বাংলা নাটক। ওই বছরেই ভারতীয় গণনাট্য সংঘর প্রযোজনায় ও শম্ভু মিত্র এবং বিজন ভট্টাচার্যর যৌথ পরিচালনায় এই নাটকটি প্রথম মঞ্চস্থ হয়েছিল। এরপর ১৯৪৮ সালে বহুরূপী নাট্যদলের প্রযোজনায় ও শম্ভু মিত্রর পরিচালনায় নবান্ন মঞ্চস্থ হয়। নাটকটির বিষয় পঞ্চাশের মন্বন্তর (ব্রিটিশ বাংলা প্রদেশের ১৯৪৩ সালের দুর্ভিক্ষ)। গণনাট্য সংঘ এই নাটকটিকে ভারতের নানা জায়গায় তাদের 'ভয়েস অফ বেঙ্গল' উৎসবের অঙ্গ হিসেবে মঞ্চস্থ করে দুর্ভিক্ষের ত্রাণে লক্ষাধিক টাকা তুলতে সক্ষম হয়েছিল।
সারাংশ
১৯৪৩ সালের দুর্ভিক্ষে বাংলায় ২০ লক্ষ মানুষ অনাহার, অপুষ্টি ও বিভিন্ন রোগে আক্রান্ত হয়ে প্রাণ হারিয়েছিল। নাটকের প্রধান চরিত্র প্রধান সমাদ্দার। তিনি বাংলার এক চাষি। প্রধান সমাদ্দারের পরিবার অনাহারে কেমন কষ্ট পেয়েছিল, তা-ই এই নাটকের বিষয়বস্তু।
সাগরলৈ বহুদূর
সাগরলৈ বহুদূর (Xagoroloi Bohudoor, It's a Long Way to the Sea) জাহ্নু বরুয়া দ্বারা পরিচালিত একটি অসমীয়া চলচ্চিত্র। ১৯৯৫ সালে এই ছবিটি মুক্তি দেয়া হয়।
প্লট
চলচ্চিত্রটির কাহিনী একজন নাবরীয়ার উপর কেন্দ্রিত। পোবাল হচ্ছে দিহিং নদীর পারের নেমুগুড়ি গাঁওয়ের একজন নাবরীয়া। নদীটির উপর সেতু না থাকায় নৌকা চালিয়ে তিনি জীবন-নির্বাহ করতেন। তাঁদের পরিবারের কয়েক প্রজন্ম দিহিং নদীতে নৌকা চালিয়ে আসছেন। যখন সরকার নদীটির উপর সেতু নির্মাণের উদ্যোগ করে, তখন তাঁর জীবনে বহু পরিবর্তন ঘটে।
রি:জিরো কারা হাজিমেরু ইসেকাই সেইকাৎসু
রি:জিরো − স্টার্টিং লাইফ ইন আনাদার ওয়ার্ল্ড (Re:ゼロから始める異世界生活) হলো একটি জাপানি লাইট নভেল সিরিজ, যেটি লিখেছেন তাপ্পেই নাগাতসুকি ও অলংকরণ করেছেন শিনিচিরো ওতসুকা। কাহিনীটি সুবারু নাতসুকি, একজন "হিকিকোমোরি"কে নিয়ে কেন্দ্রিভুত, যে দোকান থেকে বাড়ি যাওয়ার পথে হঠাৎই নিজেকে একটি আলাদা জগতে খুঁজে পায়। সিরিজটি প্রথমে শোসেতসুকা নি নারো ওয়েবসাইটে ২০১২ সাল থেকে ধারাবাহিকভাবে প্রকাশিত হয়। মিডিয়া ফ্যাক্টরি তাদের এমএফ বুনকো জে মুদ্রণের সাথে ছাব্বিশটি লাইট নভেল সমেত চারটি পার্শ্ব কাহিনী খণ্ড ও ছয়টি ছোটো গল্প সমগ্র প্রকাশিত করেছে।
সিরিজের প্রথম তিনটি আর্ককে নিয়ে তিনটি ভিন্ন মাঙ্গা সিরিজ অভিযোজিত হয়েছে। দাইচি মাতসুয়ে প্রথমটি ২০১৪ সালের জুন থেকে ২০১৫ সালের মার্চ মাস পর্যন্ত প্রকাশিত করেছেন। মাকোতো ফুগেতসুর দ্বিতীয়টি স্কোয়ার এনিক্স ২০১৪ সালের অক্টোবর থেকে প্রকাশিত করেছে। তৃতীয় অভিযোজনটি শুরু করেছিলেন মাতসুয়ে, এবং মিডিয়া ফ্যাক্টরি সেটি প্রকাশিতও করে ২০১৫ সালের মে মাসে। এছাড়াও, ভিন্ন শিল্পীর কাহিনী নিয়ে মিডিয়া ফ্যাক্টরি দুটি মাঙ্গা সংকলন প্রকাশিত করে। হোয়াইট ফক্স একটি অ্যানিমে টেলিভিশন সিরিজ ২০১৬ সালের ৪ঠা এপ্রিল থেকে ১৯শে সেপ্টেম্বর পর্যন্ত সম্প্রচারিত করেছে, শুরুতে এক ঘণ্টার বিশেষ পর্বের সাথে। সিরিজের উপর নির্ভশীল প্রথম দুই ওভা যথাক্রমে ৬ অক্টোবর, ২০১৮ সালে ও ৮ নভেম্বর, ২০১৯ সালে মুক্তি পায়। ২০১৭ সালের মার্চে, গেম ডেভলপার ৫পিবি. সিরিজের উপর একটি ভিজুয়্যাল নভেল মুক্তি করে। দ্বিতীয় মৌসুমটির ২০২০ সালের এপ্রিল মাসে প্রিমিয়ার করার কথা থাকলেও, জুলাই মাস পর্যন্ত পিছিয়ে আসে বর্তমান করোনাভাইরাস আতিমারির কারনে। দ্বিতীয় মৌসুমটিকে দুই ভাগে বিভাজন করে সম্প্রচারণ করা হয়, প্রথম অর্ধেকটি ২০২০ সালের ৮ই জুলাই থেকে ৩০শে সেপ্টেম্বর এবং দ্বিতীয় অর্ধেকটি ২০২১ সালের ৬ই জানুয়ারি থেকে ২৪শে মার্চ পর্যন্ত সম্প্রচারিত হয়।
প্রেক্ষাপট
সুবারু নাতসুকি হলো একজন নিট যে হঠাৎই একটি কল্পনা সমান জগতে চলে আসে। সেখানে পৌঁছনোর কিছু পরেই, একজন অল্পবয়স্ক অর্ধেক-পরী, এমিলিয়া, যে লুগনিকা রাজ্যের পরবর্তী শাসক হওয়ার প্রার্থী, তাকে বন্ধু বানিয়ে সাহায্য করতে গিয়ে সুবারু খুন হয়। কয়েকবার মরার পর বুঝতে পারে যে মৃত্যুর পর তার সময়ে ফিরে যাওয়ার ক্ষমতা আছে। এমিলিয়াকে সফলভাবে সাহায্য করার পর সুবারু তার বাড়িতে পরিচারক হিসেবে কাজ করা শুরু করে। এমিলিয়ার প্রতি কৃতজ্ঞতা ও ভালোবাসায়, সুবারু তার নতুন আবিষ্কৃত ক্ষমতার মাধ্যমে তাকে বাঁচাতে থাকে এবং তার পরবর্তী রানী হওয়ার স্বপ্ন সফল করতে সাহায্য করে। সে তার অন্যান্য বন্ধুদেরও সহায়তা দিতে থাকে, যখন সে নিজে প্রত্যেকবার মরার যন্ত্রনায় কাতর হয়ে পড়ে। মৃত্যু থেকে ফিরে আসার আগের সমস্ত স্মৃতি তাকে বয়ে নিয়ে যেতে হয়, যা সকলে ভুলে গেছে, শুধুমাত্র তাকে ছাড়া।।
লাইট নভেল
২০০০ সালের শেষের দিকে লাইট নভেল সিরিজ "দা ফামিলিয়ার অফ জিরো" ("জিরো নো সুকাইমা") কতকগুলি ফ্যান ফিকশনের জন্ম দিয়েছিল শোসেতসুকা নি নারো ("আসো ঔপন্যাসিক হই") ওয়েবসাইট, যেটি নারো নামেও পরিচিত। তাপ্পেই নাগাতসুকি প্রথমে এরই ফ্যান ফিকশন নারোতে লেখা শুরু করলেন, তারপর তিনি এটির "ইসেকাই" ("অন্য জগৎ") তত্ত্ব তৈরি করে নিজের আসল ওয়েব নভেল সিরিজ, "রি:জিরো" লেখা শুরু করেন নারোতে, যেটি ২০১২ সালে সিরিয়ালাইজেশন শুরু করে।
এমএফ বুনকো জে-র সিরিজ সম্পাদক, মাসাহিতো ইকেমোতো, ওয়েব নভেলটির বিষয়ে প্রথম জানতে পারেন ২০১৩ সালের এপ্রিল মাসে, যখন এটি তার টুইটার ফিডে আসতে লেগেছিল। তিনি সঙ্গে সঙ্গে সিরিজের মৃত্যু থেকে ফিরে আসার ব্যবহারে খুব প্রসন্ন হয়ে যান এবং এটি কিরকম "অবসাদগ্রস্ত, কিন্তু চমৎকার কল্পকাহিনীর ধরন" দেখে তিনি নাগাতসুকির সাথে কাজ করা শুরু করে দেন সিরিজের লাইট নভেল অভিযোজনের জন্যে। বেশিরভাগ লাইট নভেলগুলো ২৫০টা পাতায় রয়েছে, কিন্তু প্রথম উপন্যাসের জন্যে নাগাতসুকি ১,০০০ পৃষ্ঠার পান্ডুলিপি দিয়েছিলেন ও ইকেমোতোকে কড়াভাবে এর সম্পাদনা করতে বলেছিলেন। যখন নাগাতসুকি আগে থাকতে কাহিনীর অভ্যন্তরীণ পরিবেশের উপর কাজ করে যেতে চেয়েছিলেন, ইকেমোতো অনুভব করেছিলেন যে পাঠকদের চরিত্রগুলির সাথে গভীরভাবে সংস্পর্শে রাখা বেশি প্রয়োজনীয়। তিনি শেষপর্যন্ত কাহিনীটি পুনরায় সাজিয়ে সেই অংশটি জগতের উপর নির্ভরশীল করে দিলেন এবং এর বাকি পরিকল্পনা সিরিজের তৃতীয় আর্কে পিছিয়ে দিলেন।
"রি:জিরো"-তে কাজ শুরু আগে, অলংকারক শিনিচিরো ওতসুকা, ভিডিও গেমে কাজ করতেন, ফলে তিনি সিরিজের অলংকরণের সময় প্রথমে ব্যাকগ্রাউন্ড একেছিলেন। ওয়েব নভেল পড়ার পর, তিনি কেন্দ্রীয় চরিত্রের কতকগুলি ডিজাইন ইকেমোতোকে দেখিয়েছিলেন। সুবারুর প্রাথমিক ডিজাইন দেখে তাকে অনেকটা অপরাধীর মতো লাগছিল, পরে ওতসুকা বর্ণনা করেন যে এটি "কোনো কিশোর সময়ের ছেলের মুখ নয়", ফলে ইকেমোতো অনুরোধ করেন চরিত্রের মুখ "আরো বন্ধুত্বপূর্ন ও কম হিংস্র" বানাতে, যাতে পাঠক তার দুঃখজনক দৃশ্যগুলিতে সহানুভূতিশীল হতে পারে। আসলে, এমিলিয়ার চারিত্রিক ডিজাইনও প্রচণ্ড সরল ছিল, সেহেতু আরো কিছু বৈশিষ্ট্য তার সাথে যুক্ত করে তাকে আকর্ষক করা হয়েছিল। ইকেমোতো তাও বলে যে আগের ছাঁচেই তাকে বেশি মানাবে। রেম আর রামও তাদের প্রথম নক্সা থেকে বিশেষ কিছু তাৎপর্যপূর্ণ পরিবর্তনের মধ্যে দিয়ে গিয়েছিল: তাদের আসল ডিজাইনে চারিত্রিক চুলের অভাব ছিল, এবং তাদের পরিচারিকা পোশাক লম্বা ও বেশি "বুনিয়াদি" ছিল।।
উন্নয়ন ও সৃজন
অ্যানিমে অভিযোজনের সম্ভাবনা সিরিজের উন্নয়নের সময়ই চলে এসেছিল; শো তানাকা, কাদোকাওয়ার একজন প্রযোজক, ইকেমোতোকে এর বৈশিষ্ট্য সম্পর্কে জিজ্ঞাসা করেন যেটি তাদের সিরিজটিকে পর্দায় নিয়ে আসতে উৎসাহিত করতে পারে, এবং ইকেমোতো তাকে নাগাতসুকির ওয়েব নভেল পড়তে বলে। ভুল যোগাযোগের কারনে ইকেমোতো ভাবে তানাকা এর প্রতি আকর্ষিত নয়, কিন্তু তবুও ওয়েব নভেলের উত্তরন প্রকাশিত হওয়া শুরু করার সাথে সাথে তারা সিরিজের অভিযোজনের সম্বন্ধে কথা বলা শুরু করে দেয়।
সম্ভাব্য অ্যানিমে অভিযোজনের আলোচনার অংশ হিসেবে, ইকেমোতো আর তানাকা দুজনে মিলে স্টুডিও হোয়াইট ফক্সের একজন অ্যানিমেশন প্রযোজক সুনাকি ইয়োশিকাওয়ার সাথে কথা বলেন যে সিরিজটিকে তার স্টুডিও অ্যানিমেট করার সম্ভাবনা কি রকম রয়েছে। সিরিজটিকে "স্টেইন্স;গেট" (এটিও হোয়াইট ফক্স প্রযোজিত করেছে) অ্যানিমের মতো অভিযোজিত করার আশায় এবং স্টুডিওর পক্ষে ধনাত্বক প্রভাব ফেলার জন্যে তানাকা তাদের আনুষ্ঠানিকভাবে শো প্রযোজনা করার পরিকল্পনা নিয়ে এলেন। হোয়াইট ফক্সের প্রধান ইয়োশিকাওয়ার সাথে যোগাযোগ করেন তার মতামত জানতে, এবং ইয়োশিকাওয়া রাজি হয়ে যেতে বলে, যতক্ষণ না সিরিজটি "সম্প্রচারনের নিয়মশৃঙ্খলা লঙ্ঘন করছে"।
২০১৪ সালের অক্টোবর মাসে পঞ্চম উপন্যাসের মুক্তির কিচুপর অ্যানিমেটির প্রযোজনা শুরু হয়। সিরিজ পরিচালনার জন্যে মাসাহারু ওয়াতানাবেকে ইয়োশিকাওয়া নির্বাচিত করলেন, কারন তিনি আগে স্টুডিওর হয়ে কি অ্যানিমেশন করেছিলেন, যখন কিয়ুতা সাকাইকে বেঁছে নেওয়া হয়েছিল সিরিজের চরিত্র অঙ্কন ও প্রধান অ্যানিমেশন পরিচালক হওয়ার জন্য। ইয়োশিকাওয়া মনে করেছিলেন তিনি উপন্যাসের চিত্রনাট্যর সাথে সাথে সিরিজের ২৫টি পর্বের সামঞ্জস্য বজায় রাখতে পারবেন। মাসাহিরো ইয়োকোতানিকে এবার প্রধান লেখক হিসেবে নিয়ে আনা হলো, সাথাসাথি সিরিজটি তার প্রথম "অন্য জগতে পুনর্জন্ম"-ধরনের গল্প ছিল। ইয়োশিকাওয়া তাকে সতর্ক করে দেন সিরিজের প্রচণ্ডতার উপর, কিন্তু ইয়োকোতানি তিনটি উপন্যাস পড়ার পর এর উদ্দমতা ও বিরক্তিকর দৃশ্য দেখে বেশ হতবাক হয়ে পড়েছিলেন, এদিকে তিনি শুধুমাত্র প্রথম উপন্যাস পড়েই প্রকল্পে কাজ করতে রাজি হয়ে গিয়েছিলেন; তিনি দ্বিতীয় ভাগের স্ক্রিপ্ট লিখনের কাজ অন্য দুই স্ক্রিপ্ট লেখকদের হাতে দিয়ে দেন। ইয়োশিকো নাকামুরা প্রকল্পে যোগদান করলেন যখন ইয়োকোতানি তৃতীয় পর্বের স্ক্রিপ্টের কাজ শেষ করে ফেলেছিলেন। দুজনের পক্ষে একাই সব স্ক্রিপ্টগুলি লিখতে সমস্যা হলে, আরেকজন স্ক্রিপ্ট লেখককে কাজে আনা হলো। হোয়াইট ফক্সের প্রধান, গাকু ইওয়াসা তাদেরকে বললেন "কমবয়সী" কাউকে কাজে লাগাতে, ফলে ইয়োকোতানি এইজি উমেহারাকে বেঁছে নিলেন। নাগাতসুকি সেসময় উমেহারার লেখা "কেওস;চাইল্ড" খেলছিলেন, তাই তিনি এই সিধান্ততে রাজি হয়ে গেলেন এবং তিনি উমেহারাকে "কষ্টকর অংশ"গুলো লিখতে দিতে বললেন; উমেহারাকে প্রকল্পে আমন্ত্রন জানানো হলো যখন স্ক্রিপ্ট পর্ব ৮ ও পর্ব ৯ -এ চলছে। "রি:জিরো" হচ্ছে প্রথম লাইট নভেল অভিযোজন যেখানে কোনো চিত্রনাট্যকার কাজ করেছেন।
মূল লেখক তাপ্পেই নাগাতসুকি অ্যানিমে সৃজনের কাজে তখন ভারী ব্যস্ত হয়ে পড়লেন, স্ক্রিপ্ট অধিবেশনগুলিতে উপস্থিত হয়ে বৈঠকগুলি লেখ্য করে রাখতে থাকলেন। যখন কর্মীরা দৃশ্যে কোনো জটিলতার মুখে পড়তেন, তিনি তাদের জন্যে স্ক্রিপ্ট লেখার পাশাপাশি তথ্যসূত্র হিসেবে মাঝেমধ্যে কয়েক লাইন লিখেও দিতেন। সিরিজটির প্রথমে ২৫ পর্ব হওয়ার কথা ছিল না, কিন্তু সাদা তিমির সাথে যুদ্ধের সময় (দুটি থেকে তিনটি পর্বে বাড়ানো হয়) এবং পর্ব ১৮-এর বিষয়বস্তুর বৃদ্ধি ঘটে (পর্ব ১৬ থেকে ১৮ পর্যন্ত সবকিছু দুটি পর্বে কভার করে নেওয়ার কথা ছিল)। কর্মীদের প্রতি ওয়াতানাবের প্রধান পরিচালনা ছিল "উপন্যাসের ভাব যতটা সম্ভব ততটা প্রকাশিত করতে পারা"; স্ক্রিপ্ট লেখকরা বৈঠকে বসলেন চিন্তা করতে যে কীভাবে কাহিনীর কেন্দ্রবিন্দু না হারিয়ে গভীর বিষয়গুলি সংক্ষিপ্ত করা যায়, এবং নাকামুরার সেইসমস্ত রচনাশৈলী নোটের উপর কাজ করার কথা মনে পড়ে যায়, যেগুলি "পাতার পর পাতা চলে গিয়েছিল।" অ্যানিমের স্ক্রিপ্ট লেখা ও পরিকল্পনা করার সময় কর্মীদের জন্যে সঠিক সমাপ্তি নির্বাচন করাটা মুস্কিল হয়ে পড়েছিল, এবং অন্তিম পর্বে কি দিয়ে ভরিয়ে তোলা যাবে, সেসবকিছু নির্বাচন করতে অনেকটা তাৎপর্যপূর্ন সময় অতিবাহিত করা হয়েছিল, যেসমস্ত বিষয়বস্তু লাইট নভেলেও এখনো দেওয়া হয়নি।
প্রকল্পে যোগদান করার পর, নাকামুরা আর উমেহারা দুজনকেই মূল চরিত্রের প্রতি তাদের দৃষ্টি নিয়ন্ত্রণ করতে হয়েছিল, এবং বাধ্য হয়ে যেসমস্ত দৃশ্যে সুবারু "কুল" ছিল, সেগুলি পুনরায় লিখতে হয়। ওয়াতানাবের পরিচালনায়, নাকামুরাকে ষষ্ঠ পর্বে সুবারুর "লাল রাক্ষস যে কেঁদেছিল" কথাটাকে কয়েকবার পুনরায় লিখতে হয়েছিল। কর্মীদের একটি গান নির্বাচন করতেও জটিলতার সম্মুখীন হতে হয়েছিল, যেটি পর্ব ১৯-এর শেষে সুবারুর রিংটোন হিসেবে ব্যবহৃত হত, বিবেচনায় প্রিন্সেস প্রিন্সেসের "কানপাকু সেনগেন", "দা বিয়ার্ড সঙ্গ", ও "এম"-এর মতো গান নেওয়া হয়েছিল, কিন্তু তারপর "ডগ অফ ফ্লান্ডারস থেকে "ইয়োআকে নো মিচি" গানটি সেট করা হয়।।
সাউন্ডট্র্যাক
সিরিজের সঙ্গীত রচনার জন্যে শিল্পী নির্বাচন করার সময়, পরিচালক ওয়াতানাবে এমন একজনকে চেয়েছিলেন যে তাকে উৎসাহিত করেছিল। ড্রামা সিরিজের ফ্যান, ওয়াতানাবে একটি মেডিক্যাল ড্রামা "ডেথ'স অরগান" -এর গানগুলির সাথে প্রায় আটকে গিয়েছিলেন, এবং সেই সিরিজের কম্পোজার কেনিচিরো সুয়েহিরো তার কিছু পছন্দসই অ্যানিমে ও ড্রামা সিরিজে কাজও করেছিলেন। প্রোডাকশনে সুয়েহিরো জুড়ে গেলে, ওয়াতানাবে তাকে তিনটি প্রধান নির্দেশনা দেন: মৃত্যু থেকে ফিরে আসার ক্রমে মনুষ্য আওয়াজ ব্যবহার করতে; সঙ্গীতগুলো ড্রামা বা সিনেমার মতো করে তৈরি করতে; এবং উৎকণ্ঠাময় দৃশ্যের জন্যে "সমস্ত কিছু থামিয়ে দিতে"। এরই সাথে, ওয়াতানাবে প্রথম ভাগের জন্যে "উৎকণ্ঠাময়" আমেজের সঙ্গীত দিতে বলেছিলেন, অন্যদিকে দ্বিতীয় ভাগের জন্যে "রোম্যান্টিক" অনুভূতির সঙ্গীত অনুরোধ করেছিলেন। ওয়াতানাবে আর সুয়েহিরো দুজনেই ইতালীয় কম্পোজার এন্নিও মরিকোনের ফ্যান ছিলেন, এবং সুয়েহিরো তার থেকে প্রেরণা জুগিয়ে সাউন্ডট্র্যাক কম্পোজ করার চেষ্টা করেন। ওয়াতানাবে আরো অনুরোধ করেন, "দা ডার্ক নাইট"- থেকে হানস জিমারের অনুকরনে গান বানাতে। যখন সুয়েহিরো এমন এমন সঙ্গীতের ব্যবহার করছিলেন যেগুলি সিরিজের মধ্যে বেশিরভাগ খুব একটা "অ্যানিমে" ধরনের ছিল না, তাকে সাধারন জীবনের দৃশ্যে আরো ঐতিহ্যবাহী অ্যানিমে সঙ্গীত বানাতে বলা হয়েছিল। সিরিজে কয়েকবার, যেমন পর্ব ৭ ও ১৫-তে, ওয়াতানাবে একটা গোটা গান বানাতে সফল হয়েছিলেন, যেটা বেশিরভাগ অ্যানিমেতে সাধারনত হয় না।
সিরিজে কয়েকটা সময়েই ওপেনিং আর এন্ডিং থিমের ব্যাবহার করা হয়েছে, কিন্তু ওয়াতানাবে বলেছিলেন যে তিনি সেগুলি বেশিবার ব্যবহার করতে চেয়েছিলেন।।
ওয়েব নভেল
"রি:জিরো" ওয়েব নভেলটি প্রাথমিকভাবে তাপ্পেই নাগাতসুকি ("গ্রে ক্যাট" (鼠色猫) ব্যবহারকারী নামে) ) শোসেতসুকা নি নারো নামের ব্যবহারকারী-উৎপন্ন বিষয়বস্তু সাইটে ২০শে এপ্রিল, ২০১২ সাল থেকে লেখা শুরু করেন। ২০২১ সালের ১৩ই ফেব্রুয়ারির মধ্যে ছয়টি গল্প আর্ক পূর্ন হয়েছে এবং দুটি "এক্স" পার্শ্ব কাহিনী প্রকাশিত হয়েছে, সঙ্গে সপ্তম আর্কের কাজ এখনো চলছে। মোট ৫২৭টি অধ্যায় রয়েছে ওয়েব নভেলে।।
লাইট নভেল
ওয়েব নভেল প্রকাশনার অনুসরণে, মিডিয়া ফ্যাক্টরি সিরিজের মুদ্রণ প্রকাশনা অর্জন করে। শিনিচিরোর অলংকরণের সাথে প্রথম লাইট নভেল খণ্ড, ২৪শে জানুয়ারি, ২০১৪ সালে এমএফ বুনকো জে মুদ্রণে প্রকাশিত হয়। মার্চ ২০২১-এর মধ্যে ছাব্বিসটি খণ্ড, চারটি পার্শ্ব কাহিনী খণ্ড ও ছয়টি ছোটো গল্প সমগ্র প্রকাশিত হয়েছে। "মাসিক কমিক অ্যালাইভ"-এর সিরিজটির চরিত্রের উপর নির্ভর করে নাগাতসুকি ও ওতসুকা ছোটো পার্শ্ব কাহিনী সিরিজের প্রকাশনা করতে থাকে, ২০১৬ সালের আগস্ট মাসে এলসা চরিত্র দিয়ে এর যাত্রা শুরু হয়। ২০১৬ সালের ২৬শে নভেম্বরে, এটি পেট্রা লেয়েটকে অনুসরন করতে থাকে, এবং ২৭শে জানুয়ারি, ২০১৭ সালে রাম আর রেমকে সামনে রাখে। লাইট নভেলগুলি ইংরেজিতে ইয়েন প্রেস কর্তৃক প্রকাশিত হয়, এরা তাদের দত্তাধীকার ২০১৫ সালের ২রা ডিসেম্বর টুইটারের মাধ্যমে ঘোষণা করে। এই প্রকাশক "রি:জিরো এক্স" পার্শ্ব উপন্যাসগুলিরো দত্তাধীকার অর্জন করে।।
মাঙ্গা
রি: জিরো: -স্টার্টিং লাইফ ইন আনাদার ওয়ার্ল্ড- অধ্যায় ১: আ ডে ইন দা ক্যাপিটাল (Ｒｅ：ゼロから始める異世界生活 第一章 王都の一日編) হলো দাইচি মাতসুয়ের একটি মাঙ্গা অভিযোজন, যা মিডিয়া ফ্যাক্টরির "সেইনেন" মাঙ্গা ম্যাগাজিন, " মাসিক কমিক অ্যালাইভের আগস্ট সংস্করণে ২৭শে জুন, ২০১৪ সাল থেকে ধারাবাহিকভাবে প্রকাশিত হওয়া শুরু করে। এর অন্তিম খন্ড, ২৩শে মার্চ, ২০১৫ সালে মুক্তি পেয়েছিল। ২রা ডিসেম্বর, ২০১৫ সালে ইয়েন প্রেস ঘোষণা করে যে তারা এই সিরিজকে দত্তাধীকার নিয়ে নিয়েছে।
মাকোতো ফুগেতসুর চিত্রন সমেত রি: জিরো -স্টার্টিং লাইফ ইন আনাদার ওয়ার্ল্ড- অধ্যায় ২: ওয়ান উইক অ্যাট দা ম্যানশন (Re：ゼロから始める異世界生活 第二章 屋敷の一週間編) নামে দ্বিতীয় মাঙ্গাটি ২০১৪ সালের ২৫শে অক্টোবর থেকে স্কোয়ার এমিক্সের "সেই নেন" ম্যাগাজিন " মাসিক বিগ গানগানে প্রকাশিত হওয়া শুরু করে।  অন্তিম অধ্যায়টি ২৪শে ডিসেম্বর, ২০১৬ সালে মুক্তি পায়,  এবং একটি বাড়তি অধ্যায় ২৫শে জানুয়ারি,২০১৭ সালে প্রকাশিত হয়।   দ্বিতীয় অভিযোজনটিও ইয়েন প্রেস তাদের দত্তাধীকারে নিয়ে নেয়।
পুরস্কার
২০১৬ চলাকালীন, সিরিজটি ২১তম সেরা-বিক্রিত অ্যানিমে সিরিজ হয় হোম ভিডিওতে, প্রায় ৬৮,৭৯১টি ব্লু-রে এবং ডিভিডি সেট বিক্রি করেছিল এটি। ওভা "মেমোরি স্নো", ২০১৮ সালে মুক্তি পেয়ে মোট ১০,৪২৯টি ব্লু-রে ও ডিভিডি কপি বিক্রি করেছিল।
২০১৬ বসন্তের সেরা শো বিবেচনা করতে জাপানি ওয়েবসাইট অ্যানিমে! অ্যানিমে! ৮২০জন লোককে নিয়ে একটি পোল তৈরি করেন এবং তাতে সিরিজটি প্রথম স্থান অধিকার করে। ইউকে অ্যানিমে নেটওয়ার্ক থেকে অ্যান্ডি হানলে এই অ্যানিমে অভিযোজনটিকে ২০১৬ সালের অন্যতম সেরা অভিযোজন হিসেবে মনোনীত করেন।
অ্যানিমে নাও!-এর ব্যবস্থাপনা সম্পাদক, রিচার্ড আইসেনবেইস, অ্যানিমেটিকে ২০১৬ সালের অন্যতম শীর্ষ বাছাইয়ের তালিকায় তুলে দেন এর "সাংস্কৃতিক জটিল" জগৎ এবং এমনসব চরিত্রের জন্যে, "যাদের নিজস্ব পরিকল্পনা, ত্রুটি ও প্রেরণা রয়েছে"। তিনি সুবারুকে প্রশংসা করেছিলেন "বছরের সর্বাধিক জটিল চরিত্র" হিসেবে, যেহেতু দর্শকরা "তাকে উৎসাহও দিতে পারে, আবার ঘৃণাও করতে পারে", এমন এক জগতে, যেখানে কিনা তাকে "সবচেয়ে কম বিশিষ্ট ব্যক্তি" হিসেবে ফুটিয়ে তোলা হয়েছিল।
২০১৫-২০১৬ "নিউটাইপ" অ্যানিমে অ্যাওয়ার্ডসে সিরিজটি দ্বিতীয় স্থান দখল করে। এর সাথে, পরিচালক মাসাহারু ওয়াতানাবেও প্রথম স্থান দখল করেছিলেন, সুবারু, রেম আর পাকের মতো (যথাক্রমে শ্রেষ্ট পুরুষ, নারী ও মাস্কট হিসেবে)। মাসাহিরো ইয়োকোতানির দৃশ্যনাট্য দ্বিতীয় স্থান অধিকার করে, যখন সিরিজের চরিত্র ডিজাইনগুলি (শিনি চিরো ওতসুকা ও কিয়ুতা সাকাই কর্তৃক) তৃতীয় স্থান দখল করে। সিরিজের সাউন্ডট্র্যাক আর দ্বিতীয় ওপেনিং থিম দুটোই চতুর্থ স্থান অধিকার করে তাদের বিভাগে। ২০১৭ সুগোই জাপান অ্যাওয়ার্ডসে লাইট নভেল আর অ্যানিমে দুটোই তাদের নিজ নিজ বিভাগে প্রথম স্থান দখল করেছিল।
ওটামার্ট ব্যবহারকারীদের একটি সমীক্ষায় (প্রাথমিকভাবে মেয়েদের নিয়ে) সিরিজটি সবথেকে সাফল্যজনক অ্যানিমে/মাঙ্গা/লাইট নভেল ফ্র্যাঞ্চাইজের তালিকায় দ্বিতীয় স্থান দখল করে। ক্রাঞ্চিরোলের ২০১৬ দা অ্যানিমে অ্যাওয়ার্ডসে "রি:জিরো" বছরের সেরা অ্যানিমে হিসেবে মনোনীত হয়, এবং ২০১৬ সার্ভিসের সর্বাধিক-দেখা সিরিজও এটি হয়েছিল, "ইউরি অন আইস"-কে শীর্ষে রেখে।।
নোট
<references group="lower-alpha"/>
বিষাদময় সপ্তাহ (আর্জেন্টিনা)
বিষাদময় সপ্তাহ বা দুঃখজনক সপ্তাহ (Semana Trágica) আর্জেন্টিনার বুয়েন্স আয়ার্সে ৭ জানুয়ারি, ১৯১৯ তারিখে সংঘটিত একগুচ্ছ দাঙ্গা ও গণহত্যার সমন্বয়ে গড়ে উঠেছিল। এ দাঙ্গায় আর্জেন্টেনীয় নৈরাজ্যবাদী ও কম্যুনিস্টরা নেতৃত্ব দিয়েছিলেন। পরবর্তীতে লুইজ দেলপিয়ানের নেতৃত্বে আর্জেন্টাইন ফেডারেল পুলিশ এ দাঙ্গা নিয়ন্ত্রণে নিয়ে আসে। এছাড়াও দাঙ্গা নিয়ন্ত্রণে আর্জেন্টেনীয় সেনাবাহিনী, আর্জেন্টাইন মেরিন কর্পস এবং আর্জেন্টেনীয় নৌবাহিনী অংশ নিয়েছিল।
প্রেক্ষাপট
১৯০২ থেকে ১৯০৯ সাল পর্যন্ত অভিবাসিত ইতালীয় পাইত্রো গোরি'র প্রতিষ্ঠিত ফোরা (ফেদারাশিও অবরেরা রিজিওনাল আর্জেন্টিনা) শিল্প প্রতিষ্ঠানের মালিক ও শ্রমিক বিরোধী অধ্যাদেশের বিরুদ্ধে দীর্ঘদিন ধরে সাধারণ ধর্মঘট আহ্বান করে আসছিলেন। মে, ১৯০৪ সালে শ্রমিক ও পুলিশের মধ্যে সংঘর্ষের প্রেক্ষিতে দুইজন নিহত ও পনেরোজন আহত হয়। ১৯০৭ সালে বুয়েন্স আয়ার্সে নারীবাদী-নৈরাজ্যবাদী লীগ গঠিত হয়। এরপর থেকেই এই দশক শেষ হওয়া পর্যন্ত পরিস্থিতি ঘোলাটে হতে থাকে। কর্তৃপক্ষের অমানবিকতা ও শ্রমিকদের হিংসাত্মক ঘটনার প্রেক্ষিতে তারা একে-অপরের তুলনায় শীর্ষে পৌঁছানোর চেষ্টা করে। ১৯০৯ সালের মে দিবসে বুয়েন্স আয়ার্স অভিমুখে বিশাল জনস্রোত একত্রিত হয়। পুলিশ তাদেরকে বিচ্ছিন্ন করতে এগিয়ে আসে। এতে ১২জনের মতো নিহত ও শতাধিক আহত হয়েছিল। প্রতিবেদনে জানা যায় যে, নৈরাজ্যবাদীরা সহিংসতার প্রচেষ্টা চালিয়েছিল। আর্জেন্টেনীয় রাষ্ট্রপতি হোস ফিগুইরোয়া আলকোর্তা অল্পের জন্য মৃত্যুকূপ থেকে নিজেকে রক্ষা করতে পেরেছিলেন। ২৮ ফেব্রুয়ারি, ১৯০৮ তারিখে বুয়েন্স আয়ার্সে গাড়ী চালনারত অবস্থায় তাকে লক্ষ্য করে এক নৈরাজ্যবাদী বোমা নিক্ষেপ করেছিল। সরকারী কর্মকর্তারা ১৯ বছর বয়সী ইউক্রেনীয় অভিবাসী সিমন রাদোইৎজকির মুখোমুখি হলে তার হাতে তৈরী বোমায় শহরের পুলিশ প্রধান রামোন ফ্যালকন ও তার সহযোগী আলবার্তো লারতিগাও ১৫ নভেম্বর, ১৯০৯ তারিখে বুয়েন্স আয়ারের কালাও স্ট্রিটে নিহত হন। ১৬ অক্টোবর, ১৯০৯ তারিখে রোজারিও শহরে অবস্থিত স্পেনীয় কনসুলেটে এক বিচ্ছিন্নতাবাদী বোমা হামলা করলে সে গুরুতর আহত হয় ও ভবনের ব্যাপক ক্ষয়-ক্ষতি সাধিত হয়। ১৯০৯ সালের শেষদিকে ফ্যালকনের হত্যাকাণ্ডের পর স্ব-ঘোষিত দেশপ্রেমিক ছাত্র সংগঠন নামে জুভেনতাদ অটোনমিস্তা গঠন করা হয়। ২৫ মে, ১৯১০ তারিখে বুয়েন্স আয়ার্সে আর্জেন্টিনার স্বাধীনতার শতবার্ষিকী উদ্‌যাপন ব্যাহত করার প্রচেষ্টা নেয়া হয়। এক নৈরাজ্যবাদী অজানা বালককে বোমা বহন করে ক্যাথেড্রালে পাঠালে আকস্মিক বিস্ফোরণে নিহত হয় ও তার সাথে আরও একজনের উভয় হাত হারায়। ২০ জুন, ১৯১০ তারিখে টিত্রো কোলনে আরও একটি বোমা বিস্ফোরিত হয়। এতে ২০জন থিয়েটার দর্শক গুরুতর আহত হন। এরফলে নৈরাজ্যবাদীদের হাতে মৃত্যুর বিষয়ে সর্বোচ্চ শাস্তি প্রদানের বিষয়ে সিনেট ও ডেপুটিদের চেম্বার একটি ধারা পাস করে। ৯ জুলাই, ১৯১৬ তারিখে একজন আত্মস্বীকৃত বন্দুকধারী আর্জেন্টেনীয় রাষ্ট্রপতি ভিক্টোরিনো দে লা প্লাজাকে হত্যার প্রচেষ্টা চালান। ঐ প্রচেষ্টাটি আর্জেন্টিনার একশত বছর উদ্‌যাপনে শোভাযাত্রা পর্যালোচনাকালীন হয়েছিল। ৯ ফেব্রুয়ারি, ১৯১৮ তারিখে আর্জেন্টিনার আশেপাশে সহিংসতা ছড়িয়ে পড়ে। এরফলে আক্রান্ত এলাকাগুলোয় নিয়মিত সেনাবাহিনী মোতায়েন করতে হয়। নৈরাজ্যবাদীরা রেলগাড়ী বিধ্বস্ত করে, ট্রাক ধ্বংস করে ও গম বোঝাই মালবাহী গাড়ী পুড়িয়ে ফেলেছিল।
চলমান সংঘর্ষ
বুয়েন্স আয়ার্সের শহরতলীতে অবস্থিত ব্রিটিশ মালিকানাধীন ভাসেনা ধাতব কারখানায় শুরু হওয়া শ্রমিক ধর্মঘট সংঘর্ষে রূপান্তরিত হয়। শুরুতে ঐ ধর্মঘট কোন মনোযোগ আকর্ষণ করেনি। কিন্তু, ৩ জানুয়ারি তারিখে ধর্মঘটে অংশগ্রহণকারী শ্রমিকেরা ভাসেনা কাজে ধাতব পদার্থ মালবাহী গাড়ীতে উঠানোর সময় একদল পুলিশকে লক্ষ্য করে গুলিবর্ষণ করে। দুইদিন পর এক পুলিশ সার্জেন্ট আহতাবস্থায় মৃত্যুবরণ করেন। ৭ জানুয়ারি সম্পর্কহীন ঘটনা সংঘটিত হয়। বুয়েন্স আয়ার্সের বন্দরে নৌশ্রমিকেরা শ্রমঘণ্টা ও মজুরির দাবীতে সাধারণ ধর্মঘট আহ্বান করে। ঐ একই দিনে ভাসেনা ধাতব কারখানায় পুলিশ চাতুর্যতার আশ্রয় নিয়ে ক্রসফায়ার করে। ধর্মঘটরত শ্রমিকেরা এ সময় পুলিশের উপস্থিতিতে মালামাল পরিবহনে বাঁধার সৃষ্টি করছিল। এতে পাঁচজন শ্রমিক নিহত ও বিশজন আহত হয়।
পরদিন বুধবার সম্মিলিতভাবে ধর্মঘট শুরু হয়। সকল ধরনের জাহাজী কার্যক্রম বন্ধ হয়ে যায়। বৃহস্পতিবার পুলিশের গুলিতে নিহত পাঁচ শ্রমিকের শেষকৃত্য অনুষ্ঠিত হয়। এতে ১৫০জন অংশ নেন। তন্মধ্যে, কয়েকজন সশ্রস্ত্রাবস্থায় ছিলেন। তারা কফিন বহনকারী কোচ অনুসরণ করেন। এ সময় তারা ব্যক্তিগত সম্পত্তি ভাংচুর করেন ও লাক্রোজে ব্রিটিশ মালিকানাধীন ট্রাম স্টেশনে পৌঁছার পূর্বে একটি গাড়ী পুড়িয়ে দেন। তাপরপর তারা ইয়াতে স্ট্রিটের সেক্রেড হার্ট কনভেন্ট ভেঙ্গে ফেলেন এবং করিয়েন্তেস অ্যাভিনিউর গির্জায় আগুন লাগিয়ে দেন। একটি বিপনী বিতানে আক্রমণ চালানোকালে পুলিশ তাদেরকে গ্রেফতার করে ও মিছিলে গুলিবর্ষণ করে অগণিত বিক্ষোভকারীদেরকে নিহত ও আহত করে।
রঘুগড়-বিজয়পুর
জনসংখ্যার উপাত্ত
ভারতের ২০০১ সালের আদমশুমারি অনুসারে রঘোগড়-বিজয়পুর শহরের জনসংখ্যা হল ৪৯,১৯৩ জন। এর মধ্যে পুরুষ ৫২% এবং নারী ৪৮%। এই শহরের জনসংখ্যার ১৮% হল ৬ বছর বা তার কম বয়সী।
এখানে সাক্ষরতার হার ৫৬%। পুরুষদের মধ্যে সাক্ষরতার হার ৬৭% এবং নারীদের মধ্যে এই হার ৪৪%। সারা ভারতের সাক্ষরতার হার ৫৯.৫%, তার চাইতে রঘোগড়-বিজয়পুর এর সাক্ষরতার হার কম।
ধারওয়াড় লোকসভা কেন্দ্র
ধারওয়াড় লোকসভা কেন্দ্রটি কর্ণাটক রাজ্যের ২৮ টি লোকসভা কেন্দ্রের একটি এবং ২০০৯ সালের লোকসভা কেন্দ্রটি প্রতিষ্ঠিত হয়। এটি একটি অসংরক্ষিত আসন এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল কন্নড়। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,৫৭৮,১২৫ জন৷
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
ইতিহাস
ধারওয়াড় লোকসভা কেন্দ্রে ২০০৯ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ১৯৫১ থেকে ১৯৫৭ সাল অবধি এটি বম্বে রাজ্য, ১৯৫৭ থেকে ১৯৭৭ অবধি এটি মহীশূর রাজ্য ও এর পরে ২০০৯ অবধি এটি কর্ণাটক রাজ্যের উত্তর ধারওয়াড় লোকসভা কেন্দ্রের অংশীভূত ছিলো।
বিধানসভা কেন্দ্র গুলি
লোকসভা কেন্দ্রটি কর্ণাটক রাজ্যের ২২৪ টি বিধানসভা কেন্দ্রের মধ্যে ৮ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য কর্ণাটকের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের একটি বিধানসভা কেন্দ্র (হুবলি ধারওয়াড় পূর্ব) তফসিলী জাতিদের জন্য সংরক্ষিত।
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ৬৯ নং বিধানসভা কেন্দ্র৷ এটি ধারওয়াড় জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ৭০ নং বিধানসভা কেন্দ্র৷ এটি ধারওয়াড় জেলায় অবস্থিত৷ এটি একটি অসংরক্ষিত আসন। এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ৭১ নং বিধানসভা কেন্দ্র৷ এটি ধারওয়াড় জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ৭২ নং বিধানসভা কেন্দ্র। এটি ধারওয়াড় জেলায় অবস্থিত৷ এটি তপসিলী জাতিদের জন্য সংরক্ষিত আসন৷ এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ৭৩ নং বিধানসভা কেন্দ্র। এটি ধারওয়াড় জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ৭৪ নং বিধানসভা কেন্দ্র। এটি একটি অসংরক্ষিত আসন। এটি ধারওয়াড় জেলায় অবস্থিত৷ এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ৮২ নং বিধানসভা কেন্দ্র। এটি একটি অসংরক্ষিত আসন। এটি হাবেরী জেলায় অবস্থিত৷ এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ৮৩ নং বিধানসভা কেন্দ্র। এটি একটি অসংরক্ষিত আসন। এটি হাবেরী জেলায় অবস্থিত৷
এমা রবার্টস
এমা রবার্টস (Emma Roberts; জন্ম: ফেব্রুয়ারি ১০, ১৯৯১) একজন আমেরিকান অভিনেত্রী, মডেল এবং গায়িকা। ব্লো নামক চলচ্চিত্রে কিছু ছোট ভূমিকার পর নিক্লেডিওন টিভি চ্যানেলে আনফেবুলাস (Unfabulous) নামক একটি টেলিভিশন সিরিজে এডি সিঙ্গেরের চরিত্রে অভিনয় করে খ্যাতি অর্জন করেন, এই চরিত্রের জন্য তিনি টিন চয়েস এ্যাওয়ার্ড এবং সিক্স ইয়ং আর্টিস্ট এ্যাওয়ার্ডের জন্য জন্য মনোনীত হয়েছিলেন।
অ্যানফেবুলুস শেষ হওয়ার পরে এমা রবার্টস চলচিত্রে অভিনয় শুরু করেছেন। ২০০৬ সালে আকুয়ামারিন চলচিত্রে অভিনয় করেছেন, ২০০৭ সালে ন্যান্সি ড্রিউ এবং ওয়াল্ড চাইল্ড চলচিত্রে মূল চরিত্রে অভিনয় করেছেন। ২০০৯ সালে রবার্টসকে লাইমলাইফ নামক একটি নাটকে দেখা গিয়েছে এবং পরে বিভিন্ন ধরেনর চলচিত্রেও দেখে গিয়েছে। ২০১০ সালে ভ্যলেন্টাইন্স ডে চলচিত্রে জুলিয়া রবার্টসের সাথে অভিনয় করেছেন এবং বেশ কিছু ছবিতে মূল চরিত্রে দেখা গিয়েছে, যেমন ক্রাইম থ্রিল্লার ৪.৩.২.১ (২০১০), দ্যা হরর সক্রিম ৪ (২০১১), উই আর দ্যা মিলারস (২০১৩) এবং দ্যা ড্রামা পালো অল্টো (২০১৩)।
প্রাথমিক জীবন
রবার্টস নিউ ইয়র্কের রাইনবেক শহরে জন্মগ্রহণ করেছেন। রবার্টসের বাবার নাম এরিক রবার্টস এবং মায়ের নাম কেলী কানিংহাম। রবার্টসের সৎ বাবা-মার নাম এলিজা রবার্টস এবং নিকেলস। রবার্টস অভিনেত্রী জুলিয়া রবার্টস এবং লিসা রবার্টস গিলানের ভাগ্নি। রবার্টসের সৎ বোনের নাম গ্রেস। শৈশবকালে রবার্টস তার খালা জুলিয়া রবার্টস চলচিত্রের সেঁটে সময় কাটাতেন। সেই অনুভূতিই এমার চলচিত্রে আসার অনুপ্রেরণা জাগায়।
ব্যক্তিগত জীবন
২০০৯ সালের ফেব্রুয়ারিতে এমা নেউট্রজেনার ব্র্যান্ড দূত হন এবং তাকে কোম্পানির বিজ্ঞাপনের জন্য সংবাদপত্র এবং টেলিভিশনে দেখা গিয়েছে। রবার্টসকে জুন ২০০৭, সেপ্টেম্বর ২০০৮, ডিসেম্বর ২০০৯ এবং ফেব্রুয়ারি ২০০৯ শালে টিন ভোগ এর শ্রেষ্ঠ পরিহিত তালিকায় একাধিক বার দেখা গিয়েছে। ২০১১ সালে রবার্টস সারাহ লরেন্স কলেজে পড়াশুনা শুরু করে, কিন্তু ২০১২ সালে তিনি পড়াশুনা থামিয়ে কাজের উপর বেশি মনযোগী হন।
ট্যামি হোমলকা হত্যাকাণ্ড
ট্যামি লিন হোমোলকা (১ জানুয়ারি ১৯৭৫ - ২৪ ডিসেম্বর ১৯৯০) ছিলেন একজন কানাডীয় হত্যার শিকার নারী। তাকে তার বড় বোন কার্লা হোমোলকা এবং কার্লার সঙ্গী পল বার্নার্ডো হত্যা করেছিল। ১৯৯০ সালের ২৪ শে ডিসেম্বরে ট্যামির ১৬ তম জন্মদিনের দুই সপ্তাহেরও কম সময় আগে, কার্লা এবং বার্নার্ডো ট্যামিকে ঘুমের ওষুধ হ্যালসিওন যুক্ত অ্যালকোহলযুক্ত পানীয় দিয়ে প্রতারিত করেছিলেন। যখন সে অজ্ঞান হয়ে যায়, তখন দুজনে তাকে ধর্ষণ করে। অচেতন অবস্থায় ট্যামি অসুস্থ হয়ে পড়ে এবং মারা যায়। তাকে পুনরুজ্জীবিত করার ব্যর্থ প্রচেষ্টার পর, কার্লা আক্রমণের প্রমাণ ঢেকে দেয় এবং একটি অ্যাম্বুলেন্স ডাকে। তার মৃত্যুর সরকারি কারণটি তার নিজের বমিতে শ্বাসরোধ হয়ে মারা যাওয়ার জন্য তালিকাভুক্ত করা হয়েছিল, এবং সেই সময় মনে করা হয়েছিল যে এটি একটি দুর্ঘটনা ছিল। লেসলি মাহাফি এবং ক্রিস্টেন ফ্রেঞ্চহত্যার জন্য হত্যাকারীদের গ্রেপ্তার করার পর, ট্যামি হোমোলকার দেহ উদ্ধার করা হয়। তিনি অন্টারিওর সেন্ট ক্যাথারিনসের ভিক্টোরিয়া লন কবরস্থানে আন্তঃসংযোগ করেছেন।
জীবনী
ট্যামি হোমোলকা পোর্ট ক্রেডিট শহরে বড় হয়েছেন। তিনি তার ক্রীড়াদক্ষতার জন্য পরিচিত ছিলেন এবং তিনি আগ্রহের সাথে ট্র্যাক এবং ফিল্ড, ক্রস কান্ট্রি রানিং এবং সকার সহ বিভিন্ন খেলাধুলায় অংশ নিয়েছিলেন, ফুটবল তার প্রিয় ছিল। মৃত্যুর সময় তিনি সেন্ট ক্যাথারিনসের স্যার উইনস্টন চার্চিল মাধ্যমিক বিদ্যালয়ের দশম শ্রেণীর ছাত্রী ছিলেন।
বার্নার্ডোর সম্পৃক্ততা
তাদের সম্পর্কের শুরু থেকেই কার্লা লক্ষ্য করেছিলেন যে বার্নার্ডো ট্যামিকে বিশেষ পছন্দ করেছিলেন। তিনি প্রায়ই তার প্রতি বিশেষ মনোযোগ দিতেন, এমনকি যৌনমিলনের সময় তার বান্ধবীকে তার বোন হওয়ার ভান করতে পর্যন্ত যেতেন।
১৯৯০ সালের সেপ্টেম্বর মাসে কার্লা পৌলকে ট্যামির সাথে যৌন সম্পর্ক স্থাপনে অনুমতি দিতে সম্মত হন। তিনি যে ভেটেরিনারি ক্লিনিকে কাজ করতেন সেখান থেকে হ্যালোথানের (একটি তরল সাধারণ অ্যানাস্থেটিক) বোতল পেয়েছিলেন, যা পরে ট্যামিকে বিকৃত করার জন্য ব্যবহার করা হবে যখন দুজনে তাকে ধর্ষণ করেছিল। ১৯৯০ সালের ২৪ শে ডিসেম্বর, ট্যামি হ্যালসিওন এবং অ্যালকোহলের সংমিশ্রণে মাদকাসক্ত হন, হোমোলকা বাড়ির বেসমেন্টে পারিবারিক কক্ষে পাস আউট হন। ট্যামির বাবা-মা এবং বোন লরি সেই সময় উপরে ঘুমিয়ে ছিলেন।
ট্যামিকে অচেতন রাখার জন্য হ্যালোথেন ব্যবহার করার সময় তারা ক্যামেরা ধরে পালা করে পুরো ধর্ষণের চিত্রায়ন করে।
ট্যামি হোমোলকার মৃত্যুর তিন সপ্তাহ পর কার্লা এবং বার্নার্ডো হোমোলকার বাসভবনের মধ্যে "দ্য ফায়ারসাইড চ্যাট" নামে একটি ভিডিও চিত্রায়িত করেন। ভিডিওটি শেষ পর্যন্ত আদালতের প্রমাণ হিসাবে দেখা হয়েছিল। এটি বেসমেন্ট বিনোদন কক্ষে শুরু হয়েছিল এবং এক পর্যায়ে চিত্রগ্রহণ ট্যামির শোবার ঘরে চলে যায়। তারা যখন বিনোদন কক্ষে ছিল, কার্লা বার্নার্ডোর কাছে স্বীকার করেছিলেন যে তিনি বার্নার্ডোর ট্যামিকে ধর্ষণ উপভোগ করেছিলেন। তিনি ভিডিওতে আরও বলেছিলেন যে তিনি ট্যামির কবর স্থানে একটি গোলাপ রেখে যেতে চান। যখন তারা ট্যামির শোবার ঘরে ছিল, কার্লা ট্যামির পোশাক পরেছিল এবং তার বোনের মতো আচরণ করেছিল। তারা ট্যামির বিছানায় যৌন মিলন করেছিল।
২০০১ সালে এলম স্ট্রিট পত্রিকাটি একটি নিবন্ধ প্রকাশ করে যেখানে বলা হয় যে ফরেনসিক প্রমাণ প্রমাণ করে যে ট্যামির মৃত্যু কোন দুর্ঘটনা নয় এবং তার বোন ইচ্ছাকৃতভাবে হ্যালোথানের মাত্রাতিরিক্ত মাত্রায় ওষুধ দিয়েছে। ম্যাগাজিনটি কার্লাকে একজন "ম্যালিগন্যান্ট নারসিসিস্ট" হিসেবে বর্ণনা করেছে, যিনি তার বোনের প্রতি তার ফিয়াঙ্কের আকর্ষণে এতটাই ক্ষুব্ধ হয়েছিলেন যে তিনি ট্যামিকে স্থায়ীভাবে তার স্নেহ থেকে সরিয়ে দেওয়ার পদক্ষেপ নিয়েছিলেন।
কারলা হোমোলকার আবেদনের দরকষাকষির প্রভাব
১৯৯৩ সালের ২৬ শে ফেব্রুয়ারি, প্রতিরক্ষা আইনজীবী এবং ক্রাউন কার্লাকে তার সাক্ষ্য এবং সমস্ত অপরাধের সম্পূর্ণ প্রকাশের বিনিময়ে ১০ বছরের কারাদণ্ডের বিষয়ে আলোচনা শুরু করেন। আলোচনার সময়, ট্যামির মৃত্যুতে তিনি এবং বার্নার্ডো যে ভূমিকা পালন করেছিলেন তা জানা যায়নি। ১৯৯৩ সালের মার্চ মাসে যখন তাকে মানসিক মূল্যায়নের জন্য ভর্তি করা হয়, তখন কার্লা তার বাবা-মাকে লেখা একটি চিঠিতে ট্যামির মৃত্যুর সাথে জড়িত থাকার কথা স্বীকার করেন। যখন আবেদন চুক্তি চূড়ান্ত হয়, প্রাথমিক ১০ বছরের সাজা এখনও অক্ষত ছিল, ট্যামির মৃত্যুর জন্য দুই বছর যুক্ত করা হয়েছিল। ১৯৯৩ সালের ৬ জুলাই কার্লাকে আনুষ্ঠানিকভাবে ১২ বছরের কারাদণ্ড দেওয়া হয়।
বই
২০০৬ সালে আমেরিকান চলচ্চিত্র কারলা প্রিমিয়ার হয়েছিল। এটি কারলা হোমোলকার দৃষ্টিকোণ থেকে বলা হয়েছিল। ছবিতে, ট্যামি হোমোলকার মৃত্যুকে একটি দৃশ্যে দেখানো হয়েছে। লরা প্রেপন করলার চরিত্রে, মিশা কলিন্স পল বার্নার্ডোর চরিত্রে, এবং চেরিলিন হায়রেস ট্যামি হোমোলকার চরিত্রে অভিনয় করেছেন।
জন কেন্ড্রেও
জন কেন্ড্রেও একজন ইংরেজ প্রাণরসায়নবিদ। তিনি ১৯৬২ সালে রসায়নে নোবেল পুরস্কার লাভ করেন।
কামাল উদ্দিন (রাজনীতিবিদ)
কামাল উদ্দিন বা কামালউদ্দিন হলেন এমন একজন পাকিস্তানি রাজনীতিবিদ যিনি আগস্ট ২০১৮ থেকে পাকিস্তানের জাতীয় পরিষদের সদস্য।
জন কেন্ড্রেও
জীবনী
কেন্ড্রেও অক্সফোর্ডে জন্মগ্রহণ করেন। তিনি ১৯৩৯ সালে কেমব্রিজ বিশ্ববিদ্যালয়য় এর ট্রিনিটি কলেজ থেকে রসায়নে শিক্ষা সম্পন্ন করেন।
কামাল উদ্দিন (রাজনীতিবিদ)
রাজনৈতিক ও কর্মজীবন
কামাল উদ্দিন ২০১৮ সালের পাকিস্তানের সাধারণ নির্বাচনে এনএ -২৬২ (পিশিন) থেকে মুত্তাহিদা মজলিসে আমলের প্রার্থী হিসাবে পাকিস্তানের জাতীয় পরিষদের সদস্য নির্বাচিত হয়েছিলেন। তিনি ৫০,২৫৮ ভোট পেয়ে পশতুনখোয়া মিলি আওয়ামী পার্টির প্রার্থী মুহাম্মদ এসা খানকে পরাজিত করেন।
হংকংয়ে ইসলাম
চীনের মূল ভূখণ্ডের হুই জাতির মুসলিমরাও হংকংয়ে ইসলামের বিকাশে ভূমিকা রেখেছেন। যেমন গুয়াংজু থেকে কাসিম টুয়েট শহরের মুসলিম শিক্ষার অন্যতম পথিকৃৎ ছিলেন তারাই, যাদের জন্য ইসলামিক কাসিম টুয়েট মেমোরিয়াল কলেজের নামকরণ করা হয়েছে।
তবে নতুন সহস্রাব্দে হংকংয়ের সবচেয়ে বেশি সংখ্যক মুসলিম হল ইন্দোনেশীয়, যাদের অধিকাংশই বিদেশী কর্মী বা গৃহকর্মী। তারা হংকংয়ের মুসলিম জনসংখ্যার ১২০,০০০ এরও বেশি।
ইতিহাস
ব্রিটিশ হংকং সরকারের আমল থেকে হংকংয়ে মুসলমানদের ইতিহাস শুরু হয়। হংকং-এ প্রথম মুসলিম বসতি স্থাপনকারীরা ছিল ভারতীয় বংশোদ্ভূত, যাদের মধ্যে কিছু সৈন্য ছিল। 19 শতকের মাঝামাঝি থেকে, দক্ষিণ এশিয়া এবং চীনের মূল ভূখণ্ড থেকে হংকংয়ে আরও বেশি সংখ্যক সৈন্য এবং ব্যবসায়ীরা আসেন। তাদের সংখ্যা বাড়ার সাথে সাথে, ব্রিটিশ হংকং সরকার তাদের সম্প্রদায় এবং সুযোগ-সুবিধা যেমন মসজিদ এবং কবরস্থান তৈরি করার জন্য তাদের জন্য জমি বরাদ্দ করে। ব্রিটিশ সরকার সেই সব মুসলিম সম্প্রদায়ের অধিকারকে সম্মান জানিয়ে সাহায্য করেছিল।
চীনা মুসলমানরা প্রথম 19 শতকের শেষের দিকে এবং 20 শতকের প্রথম দিকে হংকংয়ে পৌঁছেছিল, দক্ষিণ চীনা উপকূলীয় এলাকা থেকে এসেছিল, যেখানে তারা কয়েক শতাব্দী আগে বসবাস করেছিল। তারা ওয়ান চাই জেলা ( ওয়ান চাই মসজিদের অবস্থান) এর আশেপাশে তাদের সম্প্রদায় গড়ে তোলে। পরবর্তীতে মূল ভূখন্ডে অশান্তির পর্বের পর চীনা মুসলিমদের আগমন ঘটে। কিছু চীনারাও সাম্প্রতিককালে ইসলাম গ্রহণ করেছে। 2004 সালের হিসাবে, চীনা মুসলমানরা হংকংয়ের মুসলিম বাসিন্দা জনসংখ্যার 50% এরও বেশি এবং তারা হংকংয়ের ইসলামী সংগঠনগুলিতে গুরুত্বপূর্ণ ভূমিকা পালন করে। হংকং-এর মুসলমানদেরকে ঐতিহাসিকভাবে হজের ব্যবস্থার ক্ষেত্রে চীনা মুসলমানদের থেকে আলাদা হিসেবে বিবেচনা করা হয়েছে।
খাদ্য
বিগত কয়েক বছর ধরে মুসলিমদের খাদ্যতালিকাগত চাহিদা মেটাতে হালাল রেস্তোরাঁর সংখ্যা বৃদ্ধি পেয়েছে, সেইসাথে সুপারমার্কেটগুলি আরও বেশি করে হালাল পণ্য বিক্রি করছে। ২০১০ সালে মাত্র চৌদ্দটি হালাল রেস্তোরাঁ ছিল, কিন্তু এক বছর পরেই সংখ্যাটি তিনগুণ বেড়ে যায়। ২০১৮ সালের মে মাস পর্যন্ত এ অঞ্চলে ৭০টি হালাল-প্রত্যয়িত রেস্তোরাঁ ছিল।
অর্থায়ন
হংকংয়ে ইসলামিক ফাইন্যান্স সিস্টেম বাস্তবায়নের জন্য এইচএসবিসি- র একটি পরিকল্পনা রয়েছে, যদিও বাস্তবায়ন এখনও হয়নি। 2007 সালে, হংকং- এর আরব চেম্বার অফ কমার্স অ্যান্ড ইন্ডাস্ট্রি দ্বারা এইচকে ইসলামিক ইনডেক্স একটি ইসলামিক আর্থিক কেন্দ্রে পরিণত হওয়ার জন্য হংকং-এর উচ্চাকাঙ্ক্ষাকে সমর্থন করার জন্য প্রতিষ্ঠিত হয়েছিল। একই বছরে, ফিনান্সিয়াল সেক্রেটারি জন সাং বিশ্বের ইসলামিক ফাইন্যান্স পাইয়ের একটি অংশ দখল করার পরিকল্পনা ঘোষণা করেন, যার মূল্য প্রায় US$1.3 ট্রিলিয়ন। হ্যাং সেং ব্যাংক নভেম্বর 2007 সালে একটি খুচরা ইসলামিক তহবিল জারি করেছে
শিক্ষা
কিছু ইসলামী শিক্ষা প্রতিষ্ঠানঃ
এছাড়াও অঞ্চল জুড়ে রয়েছে বিভিন্ন মাদ্রাসা ।
পর্যটন
2018 সালে, হংকং এই অঞ্চলের মুসলিম-বান্ধব দিকটি প্রদর্শনের জন্য অনলাইন ভ্রমণ প্ল্যাটফর্ম Have Halal, Will Travel (HHWT) এর সাথে একটি অংশীদারিত্ব করেছে।
সামাজিক চ্যালেঞ্জ
হংকং-এ শ্রমজীবী মানুষের জন্য শুক্রবার দুপুরের খাবারের বিরতির সীমিত সময় থাকায়, জুমার নামাজ প্রায়ই অপেক্ষাকৃত কম সময়ে অনুষ্ঠিত হয়। কর্মক্ষেত্রে বা স্কুলে প্রার্থনা করার জন্য উপযুক্ত জায়গা খুঁজে পেতেও মুসলমানদের অসুবিধা হতে পারে। নিউ টেরিটরিতে মসজিদের অনুপস্থিতির কারণে, সেখানে বসবাসকারী মুসলমানদের কাউলুন বা হংকং দ্বীপে অবস্থানের কারণে হংকংয়ের বর্তমান ছয়টি মসজিদে যেতে অসুবিধা হতে পারে। তাদের মধ্যে কেউ কেউ ফ্ল্যাট ভাড়া নেয় এবং এলাকার আশেপাশে বসবাসকারী মুসলমানদের সেবা করার জন্য তাদের প্রার্থনা কক্ষে পরিণত করে। হংকংয়ে বর্তমানে আটটি ফ্ল্যাট প্রার্থনা কক্ষে পরিণত
বাবা নাম কেবলম্
বাবা নাম কেবলম্ (বাবা নাম্ কেবলম্ অথবা বাবা নাম কেবলম) হল ভারতীয় আধ্যাত্মিক গুরু এবং দার্শনিক শ্রীশ্রীআনন্দমূর্ত্তি কর্তৃক প্রদত্ত একটি সর্বজনীন অষ্টাক্ষরী কীর্তন মন্ত্র। এটি সারা বিশ্বজুড়ে কীর্তন অনুশীলনের সময় আনন্দমার্গে ব্যবহৃত হয়।
ইতিহাস
১৯৭০ খ্রীস্টাব্দের ৮ অক্টোবর তারিখটি আনন্দমার্গে একটি ঐতিহাসিক দিবস। সেদিন শ্রীশ্রীআনন্দমূর্ত্তি অধুনা ঝাড়খণ্ডের আমঝরিয়া ফরেস্ট রেস্ট হাউস প্রাঙ্গণে তাঁর ভক্তবৃন্দের উপস্থিতিতে অন্তরীক্ষ থেকে ভেসে আসা অস্পষ্ট ধ্বনি তরঙ্গকে ভাষা দিয়ে অষ্টাক্ষরী সিদ্ধমন্ত্র হিসেবে "বাবা নাম কেবলম্"-এর রূপে প্রবর্তন করেছিলেন এবং কীর্তন রূপে মান্যতা দিয়েছিলেন। প্রতি বছর অক্টোবর মাসের ৮ তারিখে আনন্দমার্গীরা "কীর্তন দিবস" পালন করেন।
অর্থ
"বাবা" এর অর্থ "প্রিয়তম পরমপুরুষ বা ঈশ্বর", "নাম" এর অর্থ "তাঁর নাম", "কেবলম্" এর অর্থ "কেবলমাত্র"। সংক্ষেপে, "বাবা নাম কেবলম্" এর অর্থ "কেবলমাত্র পরমপুরুষের নাম নেওয়া"।
কীর্তন করার পদ্ধতি
"বাবা নাম কেবলম্" কীর্তন করবার সময় আনন্দমার্গীরা "ললিত মার্মিক নৃত্য" করে থাকেন। দু'হাত উপরে তুলে কীর্তন করার অর্থ হল পরমপুরুষের কাছে সম্পূর্ণ সমর্পণের ভাবনা। পায়ের অগ্রভাগ দিয়ে মাটিতে হাল্কা ভাবে স্পর্শ করার অর্থ হল যতটুকু আমার প্রয়োজন ততটুকুই আমি এই দুনিয়া থেকে নিচ্ছি বা নেব তার ভাবনা। এর সম্যক অর্থ হল – হে প্রভু, আমার সবকিছুই তোমার।
সাবরাং ইউনিয়ন
সাবরাং বাংলাদেশের কক্সবাজার জেলার অন্তর্গত টেকনাফ উপজেলার একটি ইউনিয়ন। এটিই বাংলাদেশের সর্বদক্ষিণের স্থলভাগ।
এনজিও কার্যক্রম
শেড, এসিএফ, সুশীলন, ব্র্যাক, রুম টু রিড, কোডেক, আরটিএমআই, মুক্তি কক্সবাজার
স্বাস্থ্য ব্যবস্থা
সাবরাং ইউনিয়ন স্বাস্থ্য ও পরিবার কল্যাণ কেন্দ্র, ৬নং ওয়ার্ডের নোয়া পাড়া গ্রামে অবস্থিত।
আয়তন
সাবরাং ইউনিয়নের আয়তন ১৫,৫৮২ একর (৬৩.০৬ বর্গ কিলোমিটার)।
জনসংখ্যা
২০১১ সালের পরিসংখ্যান অনুযায়ী সাবরাং ইউনিয়নের লোকসংখ্যা ৪৬,৫১২ জন। এর মধ্যে পুরুষ ২৪,০৯২ জন এবং মহিলা ২২,৪২০ জন।
অবস্থান ও সীমানা
টেকনাফ উপজেলার মূল ভূখণ্ডের সর্ব-দক্ষিণে সাবরাং ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৫ কিলোমিটার। এ ইউনিয়নের উত্তরে টেকনাফ সদর ইউনিয়ন, পশ্চিমে বঙ্গোপসাগর, দক্ষিণে বঙ্গোপসাগর ও বঙ্গোপসাগরের মাঝে সেন্টমার্টিন ইউনিয়ন এবং পূর্বে নাফ নদী ও মায়ানমারের রাখাইন প্রদেশ অবস্থিত।
প্রশাসনিক কাঠামো
ওয়ার্ডভিত্তিক এ ইউনিয়নের গ্রামগুলো হল:
উচ্চ মাধ্যমিক শিক্ষা প্রতিষ্ঠান
এখনো পর্যন্ত অত্র ইউনিয়নে উচ্চ মাধ্যমিক শিক্ষা প্রতিষ্ঠান স্থাপিত হয়নি।
যোগাযোগ ব্যবস্থা
সাবরাং ইউনিয়নে যোগাযোগের প্রধান সড়ক হল টেকনাফ-শাহপরীরদ্বীপ সড়ক। প্রধান যোগাযোগ মাধ্যম বাস ও সিএনজি চালিত অটোরিক্সা ও বাস।
খাল ও নদী
সাবরাং ইউনিয়নের পূর্ব সীমান্ত দিয়ে নাফ নদী প্রবাহিত হয়ে বঙ্গোপসাগরে মিশেছে এবং পশ্চিম পাশে রয়েছে খুরের মুখ (সাবরাং খাল) বঙ্গোপসাগর।
হাট-বাজার
সাবরাং ইউনিয়নের প্রধান ৭টি হাট-বাজার হল সিকদারপাড়া বাজার, ডেগিল্লারবিল বাজার, নোয়াপাড়া বাজার, চান্দলী বাজার, হারিয়াখালী বাজার, শাহপরীরদ্বীপ বাজার এবং মিস্ত্রী পাড়া বাজার।
পারমাণবিক ব্যাসার্ধ
প্রকারভেদ অনুযায়ী এই শব্দটি সংঘনিত পদার্থ, অণুর সমযোজী বন্ধন, কিংবা আয়নিত ও উত্তেজিত অবস্থায় পরমাণুর ক্ষেত্রে প্রযোজ্য এবং এর মান পরীক্ষার দ্বারা নির্ণয় বা তাত্ত্বিক মডেলের দ্বারা গণনা করা যায়। পারমাণবিক ব্যাসার্ধের মান পরমাণুর অবস্থা ও প্রসঙ্গ অনুযায়ী পরিবর্তিত হয়।